text: handelsmæssig garanti
  
  publiceret: 2023-07-03 14:57:20+02:00
  Handelsmæssig garanti er enhver forpligtelse, som den erhvervsdrivende eller en producent (garantigiveren) har påtaget sig over for forbrugeren, ud over sin retlige forpligtelse til at levere en kontraktmæssig ydelse, til at refundere købesummen eller omlevere, reparere eller på anden måde afhjælpe mangler ved varerne, hvis de ikke svarer til de specifikationer eller ethvert andet krav, der fremgår af garantierklæringen eller af de relevante reklamer, der er tilgængelige på tidspunktet eller forud for aftalens indgåelse, og som ikke relaterer sig til ydelsens kontraktmæssighed.
  Ved handelsmæssige garantier forstås eventuelle øvrige fordele for forbrugeren, som på frivilligt grundlag tilbydes af producenten, grossisten, importøren, sælgeren af varen eller af enhver anden person, der indgår i distributionsleddet for dette produkt. Virkningerne og betingelserne for opfyldelsen af en handelsmæssig garanti kan fastsættes frit af den person, der tilbyder garantien til forbrugeren. Handelsmæssige garantier står i modsætning til lovbestemte garantier.